
УГОВОРНЕ ЕНЕРГЕТСКЕ ИНСТАЛАЦИЈЕ 


1.	УВОД

За јавног партнера, ЈКСП Зајечар, планирана је изградња и реконструкција са доградњом укупно две котларнице на дрвну сечку и природни гас (компримовани гас, до доласка природног гаса у Зајечар) на две различите локације, следећих топлотних капацитета:

1. Котларница Плажа – Укупно 18 MW (8 MW биомаса и 10 MW природни гас, односно компримовани гас) инсталисане снаге, на К.П. 8525/14 К.О. Зајечар – изградња новог објекта;
2. Котларница Кључ – Укупно 2,915 MW (0,915 MW биомаса и 2MW природни гас, односно компримовани гас) инсталисане снаге, на К.П. 5685/8 К.О. Зајечар – реконструкција постојећег објекта. По потреби могуће је коришћење неког од постојећих котлова из постојеће котларнице, чија инсталисана снага може бити већа, али не и мања од 2МW.

2.	ОПИС ЛОКАЦИЈЕ ОБЈЕКТА – котларница ПЛАЖА 

Парцела у оквиру које се предвиђа изградња нове котларнице, К.П. 8525/14 К.О. Зајечар, налази се изван насељеног места, у непосредној близини привредног друштва „HEINEKEN“ Србија доо Зајечар -  Пивара Зајечар. 

Постојећи саобраћајни прикључак за улазак на парцелу 8525/14 КО Зајечар је из улице Генерала Гамбете са две стране. Са осталих страна парцеле 8525/14 КО Зајечар, за сада није омогућен колски приступ. На предметној парцели налазе се помоћни објекти коришћени од стране ЈКСП Зајечар. Јавни партнер ће пре изградње извршити измештање објеката и опреме која се налази на предметној парцели и омогућити несметан улазак извођачу за изградњу. 

Јавни партнер ће за изградњу извођачу обезбедити и све неопходне градилишне прикључке, за које ће јавни партнер сносити трошкове. 

3.	ОПИС ЛОКАЦИЈЕ ОБЈЕКТА – котларница КЉУЧ 

Парцела у оквиру које се предвиђа реконструкција и доградња постојеће котларнице на мазут, К.П. 5685/8 К.О. Зајечар, налази се у насељеном месту, у непосредној близини вртића „Маслачак“. 

Постојећи саобраћајни прикључак за улазак на предметну парцелу из улице Пожаревачке и из улице 14. Српске ударне бригаде. Са осталих страна парцеле, за сада није омогућен колски приступ. На предметној парцели налази се постојећи објекат који служи за производњу топлотне енергије којим управља ЈКСП Зајечар. Постојећи објекат као погонско гориво користи мазут.  Сва опрема која остаје унутар предметног објекта, изузев мазутних резеровара оставља се извођачу на располагање.  
Јавни партнер ће за реконструкцију са доградњом извођачу обезбедити и све неопходне градилишне прикључке, за које ће јавни партнер сносити трошкове. 

4.	ОПИС ИНВЕСТИЦИОНОГ ОБЈЕКТА КОЈИ ЈЕ ПРЕДМЕТ ИЗГРАДЊЕ У ОКВИРУ ЈАВНЕ НАБАВКЕ –ПРОЈЕКТНИ ЗАДАТАК – котларница Плажа

Предвиђена је изградња инвестиционог објекта:

А.	Котларница на дрвну сечку и природни гас, на К.П. 8525/14 К.О. Зајечар –изградња новог објекта


АРХИТЕКТОНСКО - ГРАЂЕВИНСКИ ДЕО
Функционална организација 
Предвиђена локација котларнице Плажа, на дрвну сечку и природни гас, је на К.П. 8525/14 К.О. Зајечар. Предвиђена је изградња новог објекта котларнице у непосредној близини улице Генерала Гамбете.
 
Објекат пројектовати тако да му се приступа са интерне саобраћајнице (прилаз из улице Генерала Гамбете) и манипулативног платоа. Интерни саобраћај конципирати тако да омогућава несметан приступ ватрогасног возила, возила за допремање дрвне сечке, возила које допремају компримовани гас, возила за одношење пепела и сервисирање опреме.

Објекат котларнице је спратности Пр.

У оквиру котларнице треба да буду изграђени простори котларнице са котловима на дрвну сечку и пратећом опремом, затим складиште дрвне сечке са припадајућом просторијом хидраулике, контролна собом са припадајућим санитарним чвором и просторија са котлом на природни гас. Објекат контролне собе и котларница на природни гас ( компримовани гас), могу се издвојити као засебни објекти зависно од пројектованог решења. Пројектом је неопхоно третирати платое, за смештај компримованог гаса, редуцир станице, станице за догревање компримованог гаса. 

Распоред просторија треба да је у складу са технологијом котларнице. Све просторије у објекту треба да су приступачне директно споља, и да постоји комуникацијска веза унутар објекта.

Контролна соба је предвиђена за боравак запослених који прате рад котларнице. Предвиђен је простор за рад са пратећим санитарним чвором. 

Осветљење

Број и распоред расветних места у котларници треба да је одређен према прописима. Вештачко светло се поставља тако да котао, димни канали, арматура као и мерно регулациона опрема буду прегледни и видљиви. Потребно је предвидети утикачке кутије за уређаје за чишћење као и нисконапонске утикачке кутије за прикључак преносне лампе: електрично постројење у котларници мора да одговара прописима за влажне просторије.

Проветравање 

Проветравање котларнице и складишта се остварује равномерно и по могућности без промаје. Отвори за довод ваздуха су стално отворени пуним попречним пресеком. 

Изолација

Хидроизолација објекта се изводи премазом на бази битумена. Премазује се подлога испод подне плоче.

ОПИС КОНСТРУКЦИЈЕ ОБЈЕКТА

Конструкција објекта је комбинација армиранобетонских темеља, плоча, греда, стубова и зидова и челичне кровне конструкције: кровних решетки са рожњачама и кровним спреговима.

Темељи треба да су од армираног бетона, димензија прилагођених положају у објекту, носивости терена и опреме коју носе. Испод плоча и темеља је слој набијеног бетона и слоја туцаника.

Подна плоча котларнице треба да је армиранобетонска плоча, двоструко армирана арматурним мрежама по прорачуну.

Машинска опрема има своје темеље који су део подне плоче.

ОПИС КОЛОВОЗНЕ КОНСТРУКЦИЈЕ

За потребе приступа камиона за довоз дрвне сечке, као и других возила која учествују у технолошком процесу функционисања котларнице, потребно је пројектовани манипулативни плато, као и сервисну саобраћајница. Колско-пешачки прилаз комплексу котларнице формиран је на два места, на северној страни као двосмерни прикључак на Улицу генерала Гамбете, и на источној страни као двосмерни прикључак на постојећу приступну улицу. 

Објекат котларнице позиционирати тако да се сав процес довоза и манипулисања биомасом остварује на манипулативном платоу испред објекта на који се може приступити користећи било који од два пројектована прикључка на парцелу.

За потребе кретања противпожарног и комуналног возила, као и за омогућавање приступа објекту котларнице са свих страна, пројектовати једносмерну кружну сервисну саобраћајницу, ширине 3.5м.
 
Предвидети  да се саобраћајне површине раде са флексибилном коловозном конструкцијом. За приступ објекту и око објекта пројектовати тротоар од бетона.

ХИДРОТЕХНИЧКЕ ИНСТАЛАЦИЈЕ

Предмет пројектне документације представља објекат за производњу топлотне енергије, са циљем производње и испоруке топлотне енергије за кориснике на територији града Зајечара. 

Према пројектном задатку у оквиру објекта котларнице на дрвну сечку и природни гас је канцеларија и тоалет, а у зони где су смештени котлови је хемијска припрема воде за потребе технологије котларнице.

Инсталација водовода и канализације за објекат ће се пројектовати на основу архитектонског пројекта, пројекта саобраћајница, снимљених услова на терену, пројектног задатка, услова и важећих прописа за ову врсту радова. 

Канализација

За одвод отпадних вода из санитарних објеката ће се користити новопостављена канализациона цев од објекта до граничног шахта, а даље на градску мрежу. Предвидети раздвојене мреже фекалне и кишне канализације за предметни комплекс.

Фекална канализација

За одвод отпадних вода из санитарних објеката предвидети главни вод којим се прикупљају употребљене воде из санитарног чвора. У зони испред објекта предвидети гранични ревизиони шахт фекалне канализације.

Хаваријска канализација

За прихват и евакуацију хаваријских вода предвидети линијске решетке. За везу линијских решетки и одмуљне јаме и даље до прикључка на главну линију канализације предвидети канализационе цеви отпорне на високе температуре. 

Пре прикључења на канализациону мрежу у комплексу предвидети одмуљну јаму која има функцију и расхладне јаме.

Кишна канализација

Предмет пројекта је одвођење атмосферских вода са површине интерне саобраћајнице, платоа и кровова у комплексу котларнице. 

Сепаратор уља

Сепаратор уља треба да је произведен према ЕН 858-1 с интегрираним таложником и коалесцентним промењивим улошком. 

Сву канализациону мрежу положену у земљи обложити слојем песка, затим испробати на дате падове и непропусност, затим затрпати ,па тек онда дати на редовну употребу.

Мрежу као и санитарне објекте треба извести добро, а према пропису надлежне комуналне институције, као и према прорачуну и спецификацији овог пројекта.

Водовод санитарне воде

Санитарна вода за објекат ће се обезбедити преко новопројектованог прикључка на градску водоводну мрежу. Пројектом ће се предвидети прикључак пројектоване унутрашње водоводне мреже на градску водоводну мрежу. 

Објекат ће се прикључити на постојећу уличну водоводну. 

Водоводне цеви заштитити термо изолацијом. 

Пројектовану мрежу извести у складу са важећим нормативима и прописима за радове на водоводним инсталацијама.

Водовод противпожарне (хидрантске) воде

За гашење евентуалних пожара на објекту предвиђена је спољна и унутрашња хидрантска мрежа.

За напајање хидрантске мреже користити постојећу градску водоводну мрежу преко новопројектованог прикључка. 

Спољња хидрантска мрежа је трасирана око објекта тако да прави прстен са кога су дате везе за спољње хидранте, а такође предвидети одвојак ка објекту за унутрашњу хидрантску мрежу. Број хидраната је дефинисан противпожарним прописима. 

Унутрашњу хидрантску мрежу у објекту пројектовати тако да се може гасити сваки део објекта са једним млазом. 

Хидрантска и санитарна мрежа су раздвојене. Хидрантску мрежу у објекту предвидети од челично-поцинкованих водоводних цеви.

МАШИНСКИ ДЕО

Са дистрибутивне стране из котларнице према потрошачима граница пројекта је 0,5m, након изласка топловодних цеви из котларнице. 
Топлотни капацитет котлова предвиђен за загревање објеката износи 18.000kW, и то: 
· Два котла на дрву сечку инсталисане снаге од по 4.000kW;
· Котао на природни гас инсталисане снаге 10.000kW.
Инсталисана снага котлова на биомасу може бити већа, али не и мања од предвиђене конкурсном документацијом.
Вредност емисије прашкастих материја је ограничена на 20mg/Nm3, што се постиже применом мултициклона и електростатичког филтера редно повезаних. 

КВАЛИТЕТ ГОРИВА
Гориво - дрвна сечка, треба да буде у складу са  SRPS EN ISO 17225-1:2015:
· Класа сечке А2- све врсте дрвета ( највише букве и смрче);
· Насипна густина BD160 до BD250;
· Величина сечке P16S до P100S;
· Садржај влаге   M25 до M55+;
· Садржај пепела А1.0 до А3.0.
Топлотни капацитет котла и степен корисности дефинисан је у односу на референтно гориво (дрвну сечку), следећих карактеристика:
[bookmark: _Hlk120022402]- класа сечке А2 – све врсте дрвета према стандарду SRPS EN ISO 17225-1:2015,
- насипна густина BD250 према стандарду SRPS EN ISO 17828:2017,
[bookmark: _Hlk120022422][bookmark: _Hlk120022798]- величина сечке P45S  према стандарду SRPS EN ISO 17827:2017,
- садржај влаге сечке М35 према стандарду SRPS EN ISO 18134-1:2017 и SRPS EN ISO 18134-2:2017,
[bookmark: _Hlk120022474]- садржај пепела А1.0 према стандарду SRPS EN ISO 18122:2017,
- референтна топлотна моћ: 3,11 kWh/kg за M35, односно 777 kWh/m3 за BD250

ОПИС КОТЛОВСКОГ ПОСТРОЈЕЊА ПОЈЕДИНАЧНЕ ТОПЛОТНЕ СНАГЕ 4000 кW:
Ложиште:
· Ложиште мора да омогући сагоревање изразито влажних горива преко 60%. Мора се састојати од хидраулично покретане  степенасте решетке. Различити делови решетке морају имати могућност да се померају одвојено једни од других. Рам решетке је хлађен водом. 
Дозирање ваздуха:
· Примарни ваздух Секундарни ваздух Терцијарни ваздух. 
Само ложиште треба да буде двопролазне конструкције.
Обе зоне ложишта морају бити  озидане ватроотпорном циглом. Спољна страна мора бити изолована ватроотпорним панелима.
Обавезна је контрола температуре у ложишту на три места, као и потпритиска у котлу. 
Проток расхладне воде у раму решетке треба да буде мерен путем сензора протока. Обавезно је и мерење температуре расхладне воде на улазу и излази из ложишта. 
Измењивач топлоте
Измењивач топлоте мора бити тропролазне конструкције. Измењивач је топлотно изолован каменом вуном, а спољашњи плашт му се састоји од ватроотпорних термоизолационих панела.
Систем аутоматског чишћења пепела
Отпепељавање котла се врши путем хидраулично покретаних гурача у поду ложишта (испод решетке), до хидрауличне клапне. Хидраулична клапна се повремено отвара и пепео пада у посуду за пепео.
Због примеса у гориву није дозвољена примена система за отпепељавање са пужним транспортерима.
У отпепељавању ложишта котла није дозвољена примена пужних транспортера, с обзиром да је приликом појаве нечистоћа и метала у ложишту (које није могуће сагорети), честа појава заглављивања пужних транспортера. 
Измењивач топлоте се чисти дувача чађи уграђених на вратима измењивача. 
Стокер и хидраулични силос са покретним подом
Стокер транспортер мора бити такав да омогућава коришћење биомасе гранулације G100.
Биомаса из стокера улази у водом хлађену компресиону зону. Улога ове зоне је да транспортује биомасу од стокера до првог реда решетака у ложишту, као и да пођеднако распореди биомасу по целој ширини ложишта. 
Између стокера и ложишта није дозвољена примена пужних и ланчаних транспортера, чиме се спречава заглављивање транспортера услед неадекватне гранулације горива. 
Електроормар
Електроормар са уграђеним touchscreen PLC-ом има задатак аутоматског вођења процеса сагоревања преко задате температуре горње котловске воде. PLC прати услове у ложишту путем мерења и одржавања потпритиска и температуре на различитим местима као и дозирање горива путем стокера. PLC такође регулише рад вентилатора примарног, секундарног и терцијалног ваздуха, као и вентилатор рециркулације, а све то путем фреквентних регулатора и ламбда сонде. Уз електроормар се испоручује и PC путем кога је могуће комплетно постројење надгледати и контролисати путем интернета. За разлику од PLC-а, PC се монтира у просторијама контролне собе. И на PLC-у и на PC-у су видљива сва стања која се тичу рада котла: аларми, температуре, притисци, протоци, вентилатор итд. PLC мора имати  могућност и GSM дојаве аларма на 4 броја телефона.
Мултициклон
Мултициклон одваја веће честице прашине из димног гаса, а све у сврху смањивања загађења околине.  Мултициколон је изолован вуном и фарбаном оплатом. 
Степенице, мердевине и платформе
Систем је опремљен платформама, степеницама и мердевинама да би се обезбедило несметано проматрање, чишћење и одржавање. 

ЗАХТЕВИ ЗА КВАЛИТЕТОМ КОТЛОВСКЕ ВОДЕ 
Третман воде у котлу користи се за контролу алкалности, спречавање скалирања, корекције PH, контролне проводљивости и одржавање мекоће. Вода у котлу мора бити алкална и базна, тако да не би оштетила цеви за развод воде и цеви измењивача котловског постројења, као и умањила предају топлотне енергије услед таложења каменца и бактерија. Може бити превише проводљивости у доводној води када има превише растворених чврстих материја. Овакви третмани воде морају бити контролисани од стране ефикасног оператера и употребе хемијских средстава за третирање.
КОТАО НА ПРИРОДНИ ГАС
За потребе покривања вршног оптерећења, предвидети уградњу топловодног котла на природни гас. Топловодни котао ће радити у тренутку када производни капацитети котлова на биомасу нису у могућности да покрију потребе потошача.  
Топлотна снага котла: 
	10.000kW
Максимални дозвољени радни притисак: 
	6bar
Сигурносни температурни лимитер: 
	110°C
Температура полазног вода:
	100°C
Температура повратног вода: 
	70°C
Основно гориво: 
	Прородни гас
NOx емисије за гас: 
	100mg/Nm3
АТМОСФЕРСКИ ГОРИОНИК
За потребе пројекта изабрати горионик на гас намењен за рад на изабраном котлу нето снаге 10.000 kW. Горионик треба да буде усаглашен са понуђеним котлом и  да омогући развијање пуне бруто снаге сагоревања и да савлада отпор ложишта понуђеног котла. Горионик треба да буде опремљен електронским програматором за вођење процеса сагоревања и одвојеним севомоторима за гас и ваздух. Аутоматика горионика треба да има могућност прикључења фреквентне регулације броја обртаја мотора. Горионик по конструкцији и саставу треба да одговара пропису (SRPS) ЕN676 и европским прописима и директивама: 2009/142/ЕC, 2006/42/ЕC, 2006/95/ЕC, 2004/108/ЕC, и да поседује CE знак. Горионик мора да има модулисну регулацију снаге, и да буде емисионе класе 3, тако да на изабраном котлу испуњава законске норме о емисијама димних гасова (сл.гласник 6/16). 

СИСТЕМ ЗА ПРИПРЕМУ ВОДЕ
Припрему (третман) свеже воде (постројење ХПВ) предвидети да се изврши новопројектованим постројењем за деферизацију и тзв. аутоматско дуплекс постројење за омекшавање номиналног протока 7,5 m3/h. Предвиђено постројење за омекшавање треба да буде компактно, потпуно аутоматизовано и једноставно за монтажу и употребу. Постројење мора бити израђено од некорозивних материјала и да има аутоматски контролисан регулациони управљачки вентил и интерни контролни водомер. Опрема за ХПВ треба да буде саглашена са захтевима произвођача котлова како би се у складу са изабраним котловима обезбедио потребан квалитет воде за котлове.
ТЕХНОЛОШКИ ОПИС ПОСТРОЈЕЊА
Сирова напојна вода не сме да садржи чврсте честице пречника већег од 0.1 mm и оне морају бити одстрањене помоћу улазног филтера.
ФИЛТРАЦИЈА У ЦИРКУЛАЦИЈИ
Филтрирањем воде у циркулацији издвајају се све нечистоће које се налазе у води у циркулацији. Оваквом филтрацијом врши се издвајање :
· магнетних и
· немагнетних честица из циркулације.
Самим тим се доводи до елиминисања негативних ефеката који настају као последица постојања свих ових честица у систему тј. у циркулацији.
Филтрација је неопходан третман воде у циркулацији. 
АКУМУЛАТОРИ ТОПЛОТНЕ ЕНЕРГИЈЕ
У циљу уравнотежења производње и потрошње топлотне енергије, а посебно у режимима променљиве потрошње, предвиђају се акумулатори топлотне енергије. У складу са праксом за ове врсте котларница предвидети топлотне акумулаторе максималног могућег капацитета. Укупна запремина топлотних акумулатора износи минимално 110m3. Ова запремина је предвиђена да се постигне уградњом два вертикална резервоара запремине по 55m3. Предвиђено је да термички акумулатори буду термички изоловани због спречавања губитака топлотне енергије. Акумулаторe топлотне енергије сместити  изван објекта котларнице. 
КОТЛОВСКЕ ПУМПЕ 
Остварују циркулацију котлвоске воде у повратном воду из акумулатора топлотне енергије у котао на биомасу. Капацитет струјања је константан.
МРЕЖНЕ ПУМПЕ 
Мрежне пумпе су димензионисане према прорачуну о потребном напору у делу дистрибутивног топловода и према распореду потрошача. Неопходно је да пумпе буду фреквентно регулисане.
Без обзира на број радних пумпи, неопходно је обавезно предвидети једну резервну пумпу. 

СИСТЕМ ЗА ОДРЖАВАЊЕ ПРИТИСКА У ИНСТАЛАЦИЈАМА
Одржавање притиска у котловском кругу са акумулаторима се остварује преко уређаја за одржавање притиска. 
ДИМНИ КАНАЛИ – ДИМЊАК
Одвод димних гасова у атмосферу је предвиђен димним цевима (каналима) од угљеничног челика до димњака. Предвидети инсталацију димњака за два котла на биомасу и једеног димњака за котао на природни гас.
Један димњак предвиђен је као заједнички за два котла од по 4000 kW – димњак од угљеничног челика
Други димњак предвиђен је за котао на компримовани гас од 10.000 kW – Inox димњак.
ЕЛЕКТРОФИЛТЕР (ЕСП)
Предвиђа се уградња електрофилтера за два котла на дрвну сечку инсталисане снаге од по 4000kW.
За оба котла  на дрвну сечку у циљу смањења концентрације прашкастих материја мање од 20mg/m3. 
Уградња електро-филтера је услов за постизање граничне вредности емисије прашкастих материја у димним гасовима која износи 20mg/m3 при 11%О2. 
ВЕНТИЛАЦИЈА ПРОСТОРИЈЕ КОТЛАРНИЦЕ
Вентилацију простора котларнице предвидети природном циркулацијом спољног ваздуха преко жалузина постављених на фасади објекта. 
ОСТАЛИ БИТНИ ЕЛЕМЕНТИ СИСТЕМА
Сви цевоводи у котларници , као и разделник и сабирник израђени су од челичних бешавних цеви и изолирани минералном вуном одговарајуће дебљине у облози од алуминијумског лима. 
КАЛОРИМЕТАР
За мерење испоручене количине топлотне енергије користи се КАЛОРИМЕТАР. Калориметар мора да буде постаљен према захтеву произвођача, како би показивање испоручене количине топлотне енергије било правилно мерено. Калориметри се постављају иза генератора топлоте, где мере произведену количину топлоте самих котлова. 
ЕЛЕКТРО ДЕО

Пројекат електроинсталција, пројектовати према технолошким захтевима, катастарско-топографском плану и информацији о локацији, у складу са важећом регулативом, прописима и правилима струке.

Границу пројекта представља линија нове ограде, односно место изласка топловода из котларнице. 




НАПАЈАЊЕ ОБЈЕКТА

Од трафостанице до новог објекта котларнице на дрвну сечку провући каблове, који се завршавају у прикључној кутији КПК на фасади објекта. Са КПК се напаја главни разводни орман ГРОс, орман главне склопке за искључење напајања на објекту у случају да неко од корисника притисне неки од тастера за нужно искључење који се налазе на објекту. Са овог ормана се напаја орман котларнице РО-КОТ који напаја све потрошаче у објекту. 
	 РАЗВОД ЕЛЕКТРИЧНЕ ЕНЕРГИЈЕ

Развод електричне енергије од разводног ормана до крајњих елемената поставља се преко перфорираних носача каблова, (ПНК) на висинама предвиђеним за тај вид инсталације.
 
После постављања каблова извршити покривање ПНК регала да не би дошло до слегања прашине и улазака животиња у простор где се налазе каблови.
 
За потребе постављања ПНК канала предвидети израду разних носача и потпора да би сва инсталација била стабилна и безбедна.
 
На свим везама ПНК канала обавезно поставити видна гибљива премошћења и места спајања ПНК канала са прстеном за изједначење потенцијала свих металних маса.
 
Све струјне кругове штитити аутоматским инсталационим осигурачима, смештеним у разводном орману. 

Користити каблове са побољшаним карактеристикама који морају да поседују потврду о усаглашености са стандардом СРПС ЕН 60332 издате од стране именованог тела Републике Србије, а броја жила и пресека адекватним за снагу потрошача.

Заштита продора електричних инсталација кроз грађевински конструктивне елементе отпорне према пожару 1 сат, морају се спровести од негоривих материјала и на начин који је потврђен типским испитивањима, односно на начин дефинисан исправама сертификационог тела ИМС којим се потврђује усаглашеност са стандардом СРПС У.Ј 1.090.

НАПАЈАЊЕ ПОТРОШАЧА

Напајање потрошача као што су котловске пумпе, пумпе за одржавање притиска у систему, котловске пумпе и сви остали уређаји који се напајају преко фреквентних регулатора напојити кабловима са заштитним плаштом који се уземљавају да не би ширили утицај високих хармоника на сигналне каблове.
	
ОСВЕТЉЕЊЕ ОБЈЕКТА

Осветљење објеката урадити са ЛЕД изворима светлости у адекватној заштити сразмерно намени просторија. 

Цео објекат покрити противпаничним светиљкама постављеним на путевима евакуације према препорукама и прописима за овај вид инсталације. Осветљење знакова за усмеравање кретања лица и осветљење подова евакуационих путева у хитним случајевима мора бити у складу са одредбама стандарда СРПС ЕН 1838, СРПС ЕН 60598-2-22 и СРПС ЕН 50172, који ближе уређују ову област.
	
	
ИНСТАЛАЦИЈЕ УТИЧНИЦА 

У котларници предвидети довољан број индустријских утичница 5x32A, 3x16A монофазних ОГ утичница као и утичница 24V за потребе преносних светиљки, а према Правилнику о техничким нормативима за пројектовање, грађење, погон и одржавање котларница ("Сл. лист СФРЈ", бр. 10/90 и 52/90). Утичнице за 24V посебно означити да не би дошло до грешака у коришћењу. 
	
ЗАШТИТА ОД ОПАСНОГ НАПОНА ДОДИРА

За заштиту људи од опасног напона додира пројектовати систем ТН-Ц/С са темељним уземљивачем, као основним уземљењм, као и са мерама изједначења потенцијала у објекту, што представља додатну меру заштите.
 
Са постојећим темељним уземљивачем повезати систем за уземљење мернорегулационе станице.

Све металне масе у објекту премостити флексибилним везама или звездастим подлошкама, а места премошћења означити црвеном бојом и довести на прстен за изједначење потенцијала свих металних маса. Елементе носача, котлова, носача пумпи и цевовода уземљити варењем траке на челични елемент опреме, а места где имамо дозвољена кретања металних елемената премостити флексибилним Цу плетеницама предвиђеним за тај вид инсталација. Сва врата и прозоре израђених од материјала који могу нагомилати потенцијал обавезно уземљити.
	
ИНСТАЛАЦИЈЕ УЗЕМЉЕЊА И ГРОМОБРАНА 

Предвиђена је заштита објекта од атмосферских пражњења израдом система Фарадејевог кавеза и темељног уземљивача објекта. 

Темељни уземљивач је предвиђен као заједнички и за громобранско уземљење. Унутрашњу громобранску инсталацију представља повезивање свих проводних делова у објекту са громобранским уземљивачем. 
	
ЦЕНТРАЛНИ СИСТЕМ НАДЗОРА И УПРАВЉАЊА КОТЛАРНИЦОМ НА ДРВНУ СЕЧКУ, КОТЛАРНИЦОМ НА ГАС И ПУМПНО ИЗМЕЊИВАЧКОМ СТАНИЦОМ
	
ЦИЉЕВИ УВОЂЕЊА ОВОГ СИСТЕМА

У котларници на дрвну сечку и котларницу на гас, потребно је формирати систем надзора и управљања због постизања следећих циљева:

1. Успостављање централног система надзора и управљања у циљу повећања енергетске ефикасности, тенденције смањења директних губитака енергије услед учешћа људског фактора у управљању критичним процесима производње топлотне енергије,
2. Опште побољшање поузданости и расположивости постројења,
3. Имплементација планског и предиктивног одржавања. 

Да би се дошло до побољшања енергетског и финансијског биланса потребно је извести радове на аутоматизацији постројења која би укључивало реализацију следећих функција:

1. Аутоматско одређивање броја котлова у раду у складу са тренутним оптерећењем, трајањем оптерећења и разликом жељене и остварене температуре потиса топловода;
2. Рационализација и уједначење амортизационих трошкова на генераторима топлоте кроз периодично аутоматско мењање водећих и пратећих котлова;
3. Рационализација потрошње конзума и оптимизација губитака на цевном разводу мреже кроз континуално регулисање температуре полаза цевног развода топловодне мреже према топлотном конзуму; 
4. Оптимизација напрезања цевног развода мреже услед постојања пролазних вентила и пумпи у подстаницама које се воде према паду притиска у цевној мрежи грејаног објекта у зависности од отворености/затворености вентила на грејним телима, као и рационализација потрошње електричне енергије мрежних пумпи и регулација тачно потребног протока за стабилну испоруку топлотне енергије у складу са тражњом конзума, посредно, кроз одржавање и регулацију потребне разлике притисака потиса и поврата цевног развода мреже;
5. Континуално одржавање нивоа воде у експанзионим посудама;
6. Рационализација потрошње електричне енергије и механичког трошења диктир пумпе система за одржавање притиска;
7. Спречавање појаве каменца на покретним деловима извршних елемената и то периодичним краткотрајним укључивањима погона без обзира на потребу за радом истих.

ДИСКРЕТНА КОНТРОЛНА ЛОГИКА

Периоди рада и мировања извршних елемената у пољу (котлови, пумпе, вентили...) воде се дискретном контролном логиком која је условљена следећим упутствима:

1 . Погонско упутство котла,
2 . Погонско упутство пумпног постројења,
3 . Погонско упутство диктир система,
4 . Тајмерски канали рада/мировања постројења.

При томе, сваком дигиталном излазу „start–on/off“ извршног елемента морају бити придружене следеће карактеристике и фукције:

1. На нивоу „hardware“-а ПЛЦ-а потребно је обезбедити да се дигитални излаз „СТАРТ ОН/ОФФ“ за сваки појединачни извршни елемент може контолисати и ручно (преклопник Р-0-А) преко преклопника који се налази на самом прекидачком модулу ПЛЦ-а.

2. Сваком дигиталном излазу потребно је придружити следеће дигиталне улазне „ИНФО“ сигнале:

a) Извршни елемент од интереса укључио,
b) Извршни елемент од интереса у аларму,
c) Извршни елемент од интереса у аутоматском режиму,
d) Извршни елемент од интереса у ручном режиму,

3. На нивоу „firmware“-а ПЛЦ-а сваком дигиталном излазу мора бити придружен један дигитални улаз за блокаду (и у ручном и у аутоматском моду преклопника „Р-0-А“) дигиталног излаза и његово искључење..

„ПЛЦ “ СИСТЕМ

У складу са местом примене (вибрације, температура, велики фреквентно регулисани електромоторни погони – ЕМЦ емисија, влага и огромна потенцијална енергија постројења која у инцидентним ситуацијама може имати огроман деструктиван ефекат) ПЛЦ систем мора испуњавати следеће захтеве:

1. Дозвољена радна температура амбијента од 0 до 50 °C (доставља се декларација произвођача),
2. Дозвољена температура амбијента при мировању постројења од -30 до 70 °C (доставља се декларација произвођача),
3. Дозвољена влага амбијента од 15 до 95% (доставља се декларација произвођача),
4. Отпорност на електромагнетне сметње у складу са ЕН 61000-6-2 и ЕН 61000-6-3 (доставља се декларација произвођача),
5. Комуникационе способности PLC система су следеће:

a) Архивирање података обавља се на CPU модулима (micro СД картица или интерна меморија), а може и у базама података сервер рачунара. Пренос података у базе на сервер рачунару може да се обавља са интернет протоколом (Bacnet/IP, Modbus/IP...),
b) За комуникацију са котловима користити  Modbus TCP. За комуникацију са подстаницама користи се Modbus TCP. На CPU јединици мора постојати и могућност комуникације са SCAD-а системом.

ОПРЕМА У ПОЉУ – СЕНЗОРИКА И СИГУРНОСНА ПРЕКИДАЧКА ОПРЕМА

Опрема у пољу мора бити у сагласности са условима којима може бити изложена. У складу са напред наведеним, сензорика и сигурносна прекидачка опрема мора бити у робусној изведби (алуминијум, керамика, Inox, AlSi):

1. Цевни сензори температуре (осим издувних гасова) – Глава сензора од алуминијума, тело и заштитна чаура од нерђајучег челика. 
2. Трансмитери притиска: Материјали у контакту са медијумима - керамика/Inox, радна температура амбијента и медијума од -15 до 80 °C.

За електричну инсталацију сензорике постављен је потпуно нов електрични развод. Траса овог електричног развода не сме бити на растојању мањем од 0,2m од електричног развода напојних каблова енергетских потрошача без обзира да ли се ради о паралелном вођењу или укрштању. 

СЕРВЕР РАЧУНАР – МЕНАЏМЕНТ СИСТЕМ

База података мора да има следеће карактеристике:
1. Интерфејс према протоколу PLC система,
2. Неограничен број инфотачака – архивирање ограничено величином хард диска,
3. Могућност груписања инфотачака према функцији и значају,
4. Могућност лаког администрирања,
5. Могућност повезивања више СЕРВЕР РАЧУНАРА и размена података између база TCP/IP протоколом,
6. Могућност повезивања више Client рачунара,
7. Могућност лаког извоза података у фајлове са ектензијама *.hls, *.csv...
8. Генерисање извештаја по жељи Инвеститора,
9. Постојање софтверских алата за визуелизацију (неограничен број слика, временских дијаграма и трендова) тренутних мерених вредности у бази података у складу са технолошком шемом постројења, као и контроле и регулације поставних вредности за регулаторе и извршне елементе (SCADA),
10. Постојање софтверских алата за упозоравање (визуелно на SCADA систему, е-маилом, СМС-ом) на појаву алармних стања у постројењу на основу тренутних вредности базе података,
11. Менаџмент систем треба да подржава Windows платформе, 32-битне и 64-битне, Сервер или Десктоп изведбе.

ИНСТАЛАЦИЈА ТЕЛЕКОМУНИКАЦИЈА, РАЧУНАРСКЕ МРЕЖЕ И ВИДЕО НАДЗОРА

У Rack орман довести и инсталацију видео надзора, и сместити сву опрему потребну за рад исте.

СИСТЕМ ЗА ДОЈАВУ ПОЖАРА

За потребе колтарнице на био масу и котларнице на гас треба предвидети систем за аутоматску дојаву пожара.

Инсталацију система дојаве пожара чине:
· Централа за дојаву пожара;
· Аутоматски јављачи;
· Ручни јављачи;
· Алармне сирене.

Пројектом је неопходно третирати све наведено, а уговором се дефинише извођачка обавеза Јавног партнера и извођачка обавеза приватног партнера. 


[bookmark: _Hlk44411077]5.1	ПРОЈЕКТОВАЊЕ, НАБАВКА, ИСПОРУКА, МОНТАЖА ОПРЕМЕ И ИЗГРАДЊА КОТЛАРНИЦЕ НА БИОМАСУ И ПРИРОДНИ ГАС (КОМПРИМОВАНИ ГАС) –котларница ПИВАРА

Основни подаци о систему грејања:

Табела 1: Основни подаци система грејања
	Поз.
	Опис
	Јединица
	Вредност

	1
	Мин. спољашња температура
	°C
	-17,5

	2
	Температура воде на излазу из котла при улазној температури од 70°С
	°C
	100

	3
	Температура сирове воде
	°C
	10



[bookmark: _Hlk525470179]Квалитет котловске (циркулационе) воде мора бити у складу са стандардом SRPS EN 12953-10.

Захтеви за гарантоване параметре котла

Понуђач је уз понуду дужан да достави попуњен и оверен Образац гарантованих параметара котла из табеле. Гарантоване вредности доказују се испитивањем у свему према Изјави о прихватању услова испитивања у циљу доказивања гарантованих параметара.

[bookmark: page10]Табела 2
	р.бр.
	Гарантовани параметри
	Јединица мере
	Захтевана вредност параметра

	1
	Топлотни капацитет котла 
	kW
	2х4000

	2
	Степен корисности котла при 100% оптерећења
	%
	min 86



[bookmark: _Hlk523302214]
Топлотни капацитет котла и степен корисности дефинисанису у односу на референтно гориво (дрвну сечку), следећих карактеристика:

· Класа сечке А2 –све врсте дрвета, али претежно буква, према стандарду SRPS EN ISO 17225-1:2015,
· Насипна густина BD200 према стандарду SRPS EN ISO 17828:2017,
· Величина сечке P45S према стандарду SRPS EN ISO 17827-1:2017,
· Садржај влаге М35 према стандарду SRPS EN ISO 18134-1:2017 и SRPS EN ISO 18134-2:2017,
· Садржај пепела одА2.0 премастандарду SRPS EN ISO 17828:2017,
· Референтна топлотна моћ: 3,11 kWh/kg за M35, односно 777 kWh/m3 за BD250.

Температура димних гасова мора бити таква да не дође до појаве кондензације у котловском постројењу.

Топлотни капацитет котла и степен корисности котла дефинисани су у односу на референтни температурски радни режим 100/70 °C, односно средњу температуру у котлу од 85 °C.

Понуђач у понуди треба да приложи тзв. „корекционе криве”, које показују како се топлотни капацитет и степен корисности котла мењају са садржајем влаге у гориву и са одступањем температурског радног режима од референтног.

Захтеви у погледу заштите животне средине

Понуђач ће у понуди навести гарантоване параметре из Обрасца гарантованих параметара. При томе, гарантовани параметри не смеју да пређу максималне вредности емисије (изражено у mg/m3 сувог гаса и сведено на 13% садржаја О2 на 0°C и 101,32 kPa) и нивое буке у складу са важећим прописима наведене у табели 3.

Табела 3.
	р.бр.
	Гарантовани параметри
	Јединица мере
	Максимална вредност параметра

	1
	Прашкасте материје
	[mg/Nm3]
	20

	2
	Ниво буке изван котларнице, на граници катастарске парцеле
	[dB(A)]
	50 



Емисија прашкастих материја мора бити у складу са Уредбом о граничним вредностима емисија загађујућих материја у ваздух из постројења за сагоревање („Сл. гласник РС“ број 6/2016 и 67/2021)


Пројекат треба да обухвати мере заштите од буке у животној средини у складу са Законом о заштити од буке у животној средини („Сл.гласник РС”, бр. 96/2021), Правилником о методама мерења буке, садржини и обиму извештаја о мерењу буке („Сл. гласник РС“, бр. 72/2010) и Уредби о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини („Сл. гласник РС“, бр. 75/2010).

Ниво буке не сме да премаши прописане граничне вредности индикатора буке за акустичку зону у којој се извор буке (котларница) налази. Ниво буке не сме да премаши граничне вредности наведене у табели 3.

Никакве механичке вибрације не смеју се преносити на зграду и систем цевовода. Котловско постројење и додатна опрема морају бити пројектовани сходно томе и монтирани, а ниво вибрација не сме прећи ниво А према SRPS ISO 10816-1/2013.

Законска регулатива

Израда пројектно-техничке документације и извођење радова који су описани у техничким захтевима ове конкурсне документације, морају се обављати у складу са домаћим и међународним позитивним правним прописима, укључујући, али не ограничавајући се на:

· Закон о планирању и изградњи („Службени гласник РС“, бр. 72/09, 81/09, 64/10 одлука УС, 24/11 и 121/12, 42/13–одлука УС, 50/2013–одлука УС, 98/2013–одлука УС, 132/14, 145/14, 83/18 и 31/19, 37/2019 и 09/2020 и 52/2021);
· Закон о процени утицаја на животну средину („Сл. гласник РС“, бр. 135/2004,36/2009);
· Закон о интегрисаном спречавању и контроли загађивања животне средине („Сл.гласник РС“, бр. 35/2004 и 25/2015);
· Закон о заштити природе („Сл. гласник РС", бр. 36/2009, 88/2010, 91/2010 - испр., 14/2016 и 95/2018 - др. закон  и 71/2021);
· Закон о управљању отпадом ("Сл. гласник РС", бр. 36/2009, 88/2010, 14/2016 и 95/2018 - др. закон);
· Закон о заштити ваздуха („Сл. гласник РС“, бр. 36/2009 и 10/2013 и 26/2021 и др. закон);
· Закон о водама („Сл. гласник РС“, бр. 30/2010, 93/2012 и 101/2016 и 95/2018 и др. закон);
· Закон о заштити од буке у животној средини („Сл.гласник РС”, бр. 36/2009, 88/2010);
· Закон о заштити од нејонизујућих зрачења („Сл. гласник РС“, бр. 36/2009);
· Закон о енергетици („Сл. гласник РС“, бр. 145/2014 и 95/2018 - др. закон, 40/2021);
· Закон о безбедности и здрављу на раду („Сл. гласник РС“, бр. 101/2005 и 91/2015 и 113/2017 – др. закон);
· Закон о заштити од пожара („Сл. гласник РС“, бр. 111/2009 и 20/2015, 87/2018 др. закон).
· Правилник о садржини, начину и поступку израде и начину вршења контроле техничке документације према класи и намени објеката („Сл. гласник РС“, бр. 73/2019)


6. ОПИС ИНВЕСТИЦИОНОГ ОБЈЕКТА КОЈИ ЈЕ ПРЕДМЕТ ИЗГРАДЊЕ У ОКВИРУ ЈАВНЕ НАБАВКЕ –ПРОЈЕКТНИ ЗАДАТАК – котларница КЉУЧ

Предвиђена је реконструкција објекта:

А.	Котларница на биомасу и природни гас, односно компримовани гас у оквиру К.П. 5685/8  К.О. Зајечар – реконструкција и доградња постојеће котларнице на мазут


АРХИТЕКТОНСКО - ГРАЂЕВИНСКИ ДЕО
Функционална организација 
Парцела у оквиру које се предвиђа реконструкција и доградња постојеће котларнице на мазут, К.П. 5685/8 К.О. Зајечар, налази се у насељеном месту, у непосредној близини вртића „Маслачак“ . 

Постојећи саобраћајни прикључак за улазак на предметну парцелу из улице Пожаревачке и из улице 14. Српске ударне бригаде. Са осталих страна парцеле, за сада није омогућен колски приступ. На предметној парцели налаиз се постојећи објекат који служи за производњу топлотне енергије којим управља ЈКСП Зајечар. Постојећи објекат као погонско гориво користи мазут.  

У оквиру котларнице треба да буду изграђени простори котларнице са котловима на дрвну сечку, и пратећом опремом, затим складиште дрвне сечке са припадајућом просторијом хидраулике, контролна соба са припадајућим санитарним чвором и просторија са котлом на природни гас. Пројектом је неопхоно третирати платое, за смештај компримованог гаса, редуцир станице, станице за догревање компримованог гаса. 

Распоред просторија треба да је у складу са технологијом котларнице. Све просторије у објекту треба да су приступачне директно споља, и постоји комуникацијска веза унутар објекта.

Контролна соба је предвиђена за боравак запослених који прате рад котларнице. Предвиђен је простор за рад са пратећим санитарним чвором. 

Осветљење

Број и распоред расветних места у котларници треба да је одређен према прописима. Вештачко светло се поставља тако да котао, димни канали, арматура као и мерно регулациона опрема буду прегледни и видљиви. Потребно је предвидети утикачке кутије за уређаје за чишћење као и нисконапонске утикачке кутије за прикључак преносне лампе: електрично постројење у котларници мора да одговара прописима за влажне просторије.

Проветравање 

Проветравање котларнице и складишта се остварује равномерно и по могућности без промаје. Отвори за довод ваздуха су стално отворени пуним попречним пресеком. 

ОПИС КОЛОВОЗНЕ КОНСТРУКЦИЈЕ

За потребе приступа камиона за довоз сечке, као и других возила која учествују у технолошком процесу функционисања котларнице, пројектовати манипулативни плато. 

За потребе функционисања гасне котларнице пројектовти плато за складиштење гасних боца које су гориво за гасну котларницу. 
Предвиђено је да се саобраћајне површине раде са флексибилном коловозном конструкцијом. 

ОПИС ХИДРОТЕХНИЧКИХ ИНСТАЛАЦИЈА

Предмет пројектне документације представља објекат за производњу топлотне енергије, са циљем производње и испоруке топлотне енергије за кориснике у оквиру насеља Кључ у Зајечару. 

Према технологији припреме топлотне енергије у оквиру објекта котларнице на дрвну сечку у зони где су смештени котлови је хемијска припрема воде за потребе технологије котларнице.

Инсталације водовода и канализације за објекат пројектовати на основу архитектонског пројекта, пројекта саобраћајница, снимљених услова на терену, пројектног задатка, услова и важећих прописа за ову врсту радова. 
	
КАНАЛИЗАЦИЈА

За одвод отпадних вода из санитарних објеката користити постојећу цев од објекта до одмуљне јаме, а даље на фекалну канализацију. 

Хаваријска канализација

За прихват и евакуацију хаваријских вода предвидети линијске решетке. За везу линијских решетки и одмуљне јаме.

Кишна канализација

Атмосферске воде на предметном делу парцеле се одводе у атмосферску канализацију. 
	
ВОДОВОД САНИТАРНЕ ВОДЕ

Главни развод водовода за потребе хемијске припреме воде и за потребе технологије котларнице пројектовати под плафоном и по зидовима, па је због неповољних услова предвидети од поцинкованих цеви и предвиђена је термичка изолација, како не би дошло до кондензације. После монтаже, целокупни развод испитати на пробни притисак који је 1.5 пута већи од радног притиска, а потом мрежу дезинфиковати према прописима. Пројектовану мрежу извести у складу са важећим нормативима и прописима за радове на водоводним инсталацијама.

ВОДОВОД ПРОТИВПЖОАРНЕ (ХИДРАНТСКЕ) ВОДЕ

За гашење евентуалних пожара на објекту предвиђена је спољна и унутрашња хидрантска мрежа. 
За напајање унутрашње хидрантске мреже користи се интерна мрежа у оквиру комплекса. 

Спољњу хидрантску мрежу трасирати око објекта тако да прави прстен са кога су дате везе за спољње хидранте, а такође је предвиђен одвојак ка објекту за унутрашњу хидрантску мрежу.
 
Унутрашња хидрантска мрежа у објекту је пројектована тако да се може гасити сваки део објекта са једним млазом. 

Хидрантска и санитарна мрежа су раздвојене. Хидрантску мрежа у објекту предвидети од челично -поцинкованих водоводних цеви.

МАШИНСКИ ДЕО

Са дистрибутивне стране из котларнице према потрошачима граница пројекта је 0,5m, након изласка топловодних цеви из котларнице. 
Топлотни капацитет котлова предвиђен за загревање објеката износи 2.915kW, и то: 
Kотao на дрву сечку инсталисане снаге 915kW.
Котао на природни гас инсталисане снаге 2000kW.
По потреби може се задржати постојећи котао корисника који може бити већег капацитета, али никако мањег.
Вредност емисије прашкастих материја је ограничена на 100mg/Nm3, што се постиже применом мултициклона и електростатичког филтера редно повезаних. 

КВАЛИТЕТ ГОРИВА
Гориво - дрвна сечка треба да буде у складу са  SRPS EN ISO 17225-1:2015,
· Класа сечке А2- све врсте дрвета ( највише букве и смрче)
· Насипна густина BD160 до BD250
· Величина сечке P16S до P100S
· Садржај влаге   M25 до M55+
· Садржај пепела А1.0 до А3.0
Топлотни капацитет котла и степен корисности дефинисан је у односу на референтно гориво (дрвну сечку), следећих карактеристика:
[bookmark: _Hlk120023484]- класа сечке А2 – све врсте дрвета према стандарду SRPS EN ISO 17225-1:2015,
- насипна густина BD250 према стандарду SRPS EN ISO 17828:2017,
- величина сечке P45S  према стандарду SRPS EN ISO 17827:2017,
- садржај влаге сечке М35 према стандарду SRPS EN ISO 18134-1:2017 и SRPS EN ISO 18134-2:2017,
[bookmark: _Hlk120023570]- садржај пепела А1.0 према стандарду SRPS EN ISO 18122:2017,
- референтна топлотна моћ: 3,11 kWh/kg за M35, односно 777 kWh/m3 за BD250

КОТАО НА БИОМАСУ

Као основни и једини извор топлотне енергије на чврсто гориво, овим пројектом се предвиђа се један котао на биомасу следећих радних карактеристика: 

	Номинални капацитет:
	1 x 915 kW

	Пројектна температура:	
	100 / 70 0C


			

ОПИС КОТЛОВСКОГ ПОСТРОЈЕЊА ПОЈЕДИНАЧНЕ ТОПЛОТНЕ СНАГЕ 915 кW:

Ложиште

Ложиште мора бити таквно да омогућава сагоревање изразито влажних горива преко 60%. Састоји се од хидраулично покретане  степенасте решетке. 

Носач решетке треба да је израђен од челичних елемената и профила велике дебљине и састављена је из два потпуно одвојена дела, што омогућава да се различити делови решетке померају одвојено једни од других. 

Рам решетке треба да је хлађен водом.
Убацивање ваздуха: 
· Примарни ваздух
· Секундарни ваздух 
· Терцијарни ваздух.

Само ложиште треба да буде двопролазне конструкције.

Обе зоне ложишта су озидане ватроотпорном циглом са високим садржајем алуминијума. Температура ваздуха у ложишту треба да је контролисана на три места путем три сонде температуре типа термопар, а потпритисак у котлу треба да буде мерен сондом диференцијалног притиска.

Проток расхладне воде у раму решетке треба да је мерен путем сензора протока. Такође потребно је мерити и температуре улаза и излаза расхладне воде у рам решетке.

Потребно је да котао има мерење нивоа горива на решетки, на бар два места. 

Измењивач топлоте

Измењивач топлоте треба да буде тропролазне конструкције. Топлотни режим измењивача је 100/70°C и радни притисак до 6bar. Измењивач треба да је топлотно изолован каменом вуном, а спољашњи плашт да се састоји од ватроотпорних термо изолационих панела.

Систем аутоматског чишћења пепела

Отпепељавање котла мора да се врши путем хидраулично покретаних гурача у поду ложишта (испод решетке). Предвиђена је посуда за пепео, која је по запремини и облику прилагођена специфичним захтевима корисника.

У отпепељавању у ложишту котла није дозвољна примена пужних транспортера, с обзиром да је приликом појаве нечистоћа и метала у ложишту (које није могуће сагорети), честа појава заглављивања пужних транспортера. 

Измењивач топлоте треба да се чисти путем специјалних дувача чађи уграђених на вратима измењивача.  

Стокер и хидраулични силос са покретним подом

Стокер је транспортер који преузима биомасу из силоса и транспортује је до првог реда решетница. Стокер треба да је изведен од великих челичних профила који се, у сврху чврстине, изливају у бетонску подлогу. 

Између стокера и ложишта није дозвољена примена пужних и ланчаних транспортера, чиме се спречава заглављивање транспортера услед неадекватне гранулације горива. 

Електроормар

Електроормар са уграђеним touchscreen PLC-ом има задатак аутоматског вођења процеса сагоревања преко задате температуре горње котловске воде. PLC прати услове у ложишту путем мерења и одржавања потпритиска и температуре на различитим местима као и дозирања горива путем стокера. PLC такође регулише рад вентилатора примарног, секундарног и терцијалног ваздуха као и вентилатор рециркулације, а све то путем фреквентних регулатора и ламбда сонде. Уз електроормар треба да се испоручучи и PC путем кога је могуће комплетно постројење надгледати и контролисати путем интернета. За разлику од PLC-а, PC се монтира у просторијама контролне собе. И на PLC-у у на PC-у су видљива сва стања која се тичу рада котла: аларми, температуре, притисци, протоци, вентилатор итд. PLC треба да има могућност и GSM дојаве аларма на 4 броја телефона.

Мултициклон

Мултициклон одваја веће честице прашине из димног гаса, а све у сврху смањивања загађења околине.  Мултициколон мора да буде изолован вуном и фарбаном оплатом. 

Мултициклоном треба да се остварују емисије загађујућих материја у атмосферу испод 100mg/Nm3, што је у складу са Уредбом о граничним вредностима емисије загађујућих материја у атмосферу из постројења за сагоревање ("Сл. гласник РС", бр. 6/2016 i 67/2021).

Степенице, мердевине и платформе

Систем треба да буде опремљен платформама, степеницама и мердевинама да би се обезбедило несметано проматрање, чишћење и одржавање. 

Челични елементи су офарбани анти корозивном бојом. 

ЗАХТЕВИ ЗА КВАЛИТЕТОМ КОТЛОВСКЕ ВОДЕ 

Третман воде у котлу користи се за контролу алкалности, спречавање скалирања, корекције PH, контролне проводљивости и одржавање мекоће. Вода у котлу мора бити алкална и базна, тако да не би оштетила цеви за развод воде и цеви измењивача котловског постројења, као и умањила предају топлотне енергије услед таложења каменца и бактерија. Може бити превише проводљивости у доводној води када има превише растворених чврстих материја. Овакви третмани воде морају бити контролисани од стране ефикасног оператера и употребе хемијских средстава за третирање.

АКУМУЛАТОР ТОПЛОТНЕ ЕНЕРГИЈЕ

У циљу уравнотежења производње и потрошње топлотне енергије, а посебно у режимима променљиве потрошње предвиђају се акумулатори топлотне енергије. У складу са праксом за ове врсте објеката, предвиђени су топлотни акумулатори максималног могућег капацитета. Укупна запремина топлотних акумулатора не сме бити мања од 20m3. Ова запремина може да се постигне уграњом два вертикална резервоара запремине по 10m3. Предвиђено је да термички акумулатори буду изоловани због спречавања губитака топлотне енергије.  

Циркулациони кругови: 

1. Котловски циркулациони круг  
2. Мрежни циркулациони круг 



КОТЛОВСКЕ ПУМПЕ

Остварују циркулацију котлвоске воде у повратном воду из акумулатора топлотне енергије у котао на биомасу. Капацитет струјања треба да је константан. 

МРЕЖНЕ ПУМПЕ 

Извршити замену мрежних пумпи фреквентно регулисаним пумпама.

СИСТЕМ ЗА ПРИПРЕМУ ВОДЕ

Предвидети коришћење постојећег система за припрему (третман) свеже воде (постројење ХПВ) аутоматски дуплекс посторјење за омекшавање номиналног протока 2 m3/h.
 
Неопходно је да се у приликом израде документације пројектовања утврди хемијски квалитет и степен киселости воде како би се утврдила неопходност за додатним системима за побољшање квалтета воде неопходне за рад котлова.

СИСТЕМ ЗА ОДРЖАВАЊЕ ПРИТИСКА У ИНСТАЛАЦИЈАМА 

Одржавање притиска у котловском кругу са акумулаторима се остварује преко уређаја за одржавање притиска. 

ДИМНИ КАНАЛИ – ДИМЊАК ЗА КОТАО НА БИОМАСУ

За котлове предвидети коришћење постојећих димњака.

ВЕНТИЛАЦИЈА ПРОСТОРИЈЕ КОТЛАРНИЦЕ: 

Новопројектована котларница на биомасу: 

Вентилацију простора котларнице предвидети да се врши природном циркулацијом спољног ваздуха преко жалузина постављених на фасади објекта. 

ОТПАДНЕ ВОДЕ – КАНАЛИЗАЦИОНА ИНСТАЛАЦИЈА
Сва генерисана отпадана вода унутар котларнице, како у делу котларнице на биомасу тако и у делу котларнице на гас / мазут, укључујући и одводе отпадне воде са лавабоа, треба да се празни слободним падом преко одмуљне јаме.
[bookmark: _Toc14116893][bookmark: _Toc14117183][bookmark: _Toc14294537][bookmark: _Toc14633025]КОТЛАРНИЦА НА КОМПРИМОВАНИ ПРИРОДНИ ГАС (КПГ / ЦНГ)

За потребе додатног извора грејања, пројектовати нови котао минималне снаге 2МW или коришћење постојећег котла. Постојећи котао мора бити веће или једнаке инсталисане снаге од постојећег котла. 

Просторије котларнице пројектовати у складу са Правилником о техничким нормативима за пројектовање, грађење, погон и одржавање гасних котларница („Службени лист СФРЈ“ бр. 10/90 и 52/90). У просторији гасне котларнице предвидети природну вентилацију прерачунату на основну Правилника о техничким нормативима за пројектовање, грађење, погон и одржавање гасних котларница („Службени лист СФРЈ“ бр. 10/90 и 52/90).

Гасна инсталација 

За потребе ових котлова предвидети изградњу новог гасног прикључног вода, предвиђеног за подземну уградњу од челичних цеви пречника до Мерно регулационе станице, и развода унутрашње гасне инсталације од челичних бешавних цеви пречника. 

Котао треба да буде опремљен аутоматским модулисаним гориоником и свом потребном сигурносном, мерном и регулационом арматуром

Гасни котао мора да има сопствену циркулациону пумпу.
 
Избацивање димних гасова насталих сагоревањем у котлова на природни гас врши се преко димњака са сопственом цеви.

КАЛОРИМЕТАР
За мерење испоручене количине топлотне енергије користи се КАЛОРИМЕТАР. Калориметар мора да буде постаљен према захтеву произвођача, како би показивање испоручене количине топлотне енргије било правилно мерено. Калориметри се постављају иза генератора топлоте, где мере произведену количину топлоте самих котлова. 
ОТПАДНЕ ВОДЕ – КАНАЛИЗАЦИОНА ИНСТАЛАЦИЈА
Сва генерисана отпадана вода унутар котларнице се празни слободним падом преко одмуљне јаме.
ЕЛЕКТРО ДЕО
Пројекат електроинсталција, пројектовати према технолошким захтевима, катастарско-топографском плану и информацији о локацији, у складу са важећом регулативом, прописима и правилима струке.

Границу пројекта представља линија нове ограде, односно место изласка топловода из котларнице. 

НАПАЈАЊЕ ОБЈЕКТА

Од трафостанице до новог објекта котларнице на дрвну сечку провући каблове, који се завршавају у прикључној кутији КПК на фасади објекта. Са КПК се напаја главни разводни орман ГРОс, орман главне склопке за искључење напајања на објекту у случају да неко од корисника притисне неки од тастера за нужно искључење који се налазе на објекту.  Са овог ормана се напаја орман котларнице РО-КОТ који напаја све потрошаче у објекту. 
	 РАЗВОД ЕЛЕКТРИЧНЕ ЕНЕРГИЈЕ

Развод електричне енергије од разводног ормана до крајњих елемената поставља се преко перфорираних носача каблова (ПНК), на висинама предвиђеним за тај вид инсталације.
 
После постављања каблова извршити покривање ПНК регала да не би дошло до слегања прашине и улазака животиња у простор где се налазе каблови. 

За потребе постављања ПНК канала предвидети израду разних носача и потпора да би сва инсталација била стабилна и безбедна. 

На свим везама ПНК канала обавезно поставити видна гибљива премошћења и места спајања ПНК канала са прстеном за изједначење потенцијала свих металних маса. 

Све струјне кругове штитити аутоматским инсталационим осигурачима, смештеним у разводном орману. 

Користити каблове са побољшаним карактеристикама који морају да поседују потврду о усаглашености са стандардом СРПС ЕН 60332 издате од стране именованог тела Републике Србије, а броја жила и пресека адекватним за снагу потрошача.

Заштита продора електричних инсталација кроз грађевински конструктивне елементе отпорне према пожару 1 сат, морају се спровести од негоривих материјала и на начин који је потврђен типским испитивањима, односно на начин дефинисан исправама сертификационог тела ИМС којим се потврђује усаглашеност са стандардом СРПС У.Ј 1.090.
	
НАПАЈАЊЕ ПОТРОШАЧА

Напајање потрошача као што су котловске пумпе, пумпе за одржавање притиска у систему, котловске пумпе и сви остали уређаји који се напајају преко фреквентних регулатора напојити кабловима са заштитним плаштом који се уземљавају да не би ширили утицај високих хармоника на сигналне каблове.

ОСВЕТЉЕЊЕ ОБЈЕКТА

Осветљење објеката урадити са ЛЕД изворима светлости у адекватној заштити сразмерно намени просторија. 

Цео објекат покрити противпаничним светиљкама постављеним на путевима евакуације према препорукама и прописима за овај вид инсталације. Осветљење знакова за усмеравање кретања лица и осветљење подова евакуационих путева у хитним случајевима мора бити у складу са одредбама стандарда СРПС ЕН 1838, СРПС ЕН 60598-2-22 и СРПС ЕН 50172, који ближе уређују ову област.
		
ИНСТАЛАЦИЈЕ УТИЧНИЦА 

У котларници предвидети довољан број индустријских утичница 5x32A, 3x16A монофазних ОГ утичница као и утичница 24V за потребе преносних светиљки, а према Правилнику о техничким нормативима за пројектовање, грађење, погон и одржавање котларница („Сл. лист СФРЈ“, бр. 10/90 и 52/90). Утичнице за 24V посебно означити да не би дошло до грешака у коришћењу. 


ЗАШТИТА ОД ОПАСНОГ НАПОНА ДОДИРА

За заштиту људи од опасног напона додира пројектовати систем ТН-Ц/С са темељним уземљивачем, као основним уземљењм, као и са мерама изједначења потенцијала у објекту, што представља додатну меру заштите. 

Са постојећим темељним уземљивачем повезати систем за уземљење мернорегулационе станице.

Све металне масе у објекту премостити флексибилним везама или звездастим подлошкама, а места премошћења означити црвеном бојом и довести на прстен за изједначење потенцијала свих металних маса. Елементе носача, котлова, носача пумпи и цевовода уземљити варењем траке на челични елемент опреме, а места где имамо дозвољена кретања металних елемената премостити флексибилним Цу плетеницама предвиђеним за тај вид инсталација. Сва врата и прозоре израђених од материјала који могу нагомилати потенцијал обавезно уземљити.

ИНСТАЛАЦИЈЕ УЗЕМЉЕЊА И ГРОМОБРАНА 

Предвиђена је заштита објекта од атмосферских пражњења израдом система Фарадејевог кавеза и темељног уземљивача објекта.
 
Темељни уземљивач је предвиђен као заједнички и за громобранско уземљење. Унутрашњу громобранску инсталацију представља повезивање свих проводних делова у објекту са громобранским уземљивачем. 

ЦЕНТРАЛНИ СИСТЕМ НАДЗОРА И УПРАВЉАЊА КОТЛАРНИЦОМ НА ДРВНУ СЕЧКУ, КОТЛАРНИЦОМ НА ГАС И ПУМПНО ИЗМЕЊИВАЧКОМ СТАНИЦОМ
	
ЦИЉЕВИ УВОЂЕЊА ОВОГ СИСТЕМА

У котларници на дрвну сечку и котларницу на гас, потребно је формирати систем надзора и управљања због постизања следећих циљева:

1. Успостављање централног система надзора и управљања у циљу повећања енергетске ефикасности, тенденције смањења директних губитака енергије услед учешћа људског фактора у управљању критичним процесима производње топлотне енергије,
2. Опште побољшање поузданости и расположивости постројења,
3. Имплементација планског и предиктивног одржавања. 

Да би се дошло до побољшања енергетског и финансијског биланса потребно је извести радове на аутоматизацији постројења које би укључивало реализацију следећих функција:

1. Аутоматско одређивање броја котлова у раду у складу са тренутним оптерећењем, трајањем оптерећења и разликом жељене и остварене температуре потиса топловода;
2. Рационализација и уједначење амортизационих трошкова на генераторима топлоте кроз периодично аутоматско мењање водећих и пратећих котлова;
3. Рационализација потрошње конзума и оптимизација губитака на цевном разводу мреже кроз континуално регулисање температуре полаза цевног развода топловодне мреже према топлотном конзуму; 
4. Оптимизација напрезања цевног развода мреже услед постојања пролазних вентила и пумпи у подстаницама које се воде према паду притиска у цевној мрежи грејаног објекта у зависности од отворености/затворености вентила на грејним телима, као и рационализација потрошње електричне енергије мрежних пумпи и регулација тачно потребног протока за стабилну испоруку топлотне енергије у складу са тражњом конзума, посредно, кроз одржавање и регулацију потребне разлике притисака потиса и поврата цевног развода мреже;
5. Континуално одржавање нивоа воде у експанзионим посудама;
6. Рационализација потрошње електричне енергије и механичког трошења диктир пумпе система за одржавање притиска;
7. Спречавање појаве каменца на покретним деловима извршних елемената и то периодичним краткотрајним укључивањима погона без обзира на потребу за радом истих.

ДИСКРЕТНА КОНТРОЛНА ЛОГИКА

Периоди рада и мировања извршних елемената у пољу (котлови, пумпе, вентили...) воде се дискретном контролном логиком која је условљена следећим упутствима:

1 . Погонско упутство котла,
2 . Погонско упутство пумпног постројења,
3 . Погонско упутство диктир система,
4 . Тајмерски канали рада/мировања постројења.

При томе, сваком дигиталном излазу „start–on/off“ извршног елемента морају бити придружене следеће карактеристике и фукције:

1. На нивоу „hardware“-а ПЛЦ-а потребно је обезбедити да се дигитални излаз „СТАРТ ОН/ОФФ“ за сваки појединачни извршни елемент може контолисати и ручно (преклопник Р-0-А) преко преклопника који се налази на самом прекидачком модулу ПЛЦ-а.

2. Сваком дигиталном излазу потребно је придружити следеће дигиталне улазне „ИНФО“ сигнале:

e) Извршни елемент од интереса укључио,
f) Извршни елемент од интереса у аларму,
g) Извршни елемент од интереса у аутоматском режиму,
h) Извршни елемент од интереса у ручном режиму,

3. На нивоу „firmware“-а ПЛЦ-а сваком дигиталном излазу мора бити придружен један дигитални улаз за блокаду (и у ручном и у аутоматском моду преклопника „Р-0-А“) дигиталног излаза и његово искључење.



„ПЛЦ “ СИСТЕМ

У складу са местом примене (вибрације, температура, велики фреквентно регулисани електромоторни погони – ЕМЦ емисија, влага и огромна потенцијална енергија постројења која у инцидентним ситуацијама може имати огроман деструктиван ефекат) ПЛЦ систем мора испуњавати следеће захтеве:

1. Дозвољена радна температура амбијента од 0 до 50 °C (доставља се декларација произвођача),
2. Дозвољена температура амбијента при мировању постројења од -30 до 70 °C (доставља се декларација произвођача),
3. Дозвољена влага амбијента од 15 до 95% (доставља се декларација произвођача),
4. Отпорност на електромагнетне сметње у складу са ЕН 61000-6-2 и ЕН 61000-6-3 (доставља се декларација произвођача),
5. Комуникационе способности PLC система су следеће:

a) Архивирање података обавља се на CPU модулима (micro СД картица или интерна меморија), а може и у базама података сервер рачунара. Пренос података у базе на сервер рачунару може да се обавља са интернет протоколом (Bacnet/IP, Modbus/IP...),
b) За комуникацију са котловима користити  Modbus TCP. За комуникацију са подстаницама користи се Modbus TCP. На CPU јединици мора постојати и могућност комуникације са SCAD-а системом.

ОПРЕМА У ПОЉУ – СЕНЗОРИКА И СИГУРНОСНА ПРЕКИДАЧКА ОПРЕМА

Опрема у пољу мора бити у сагласности са условима којима може бити изложена. У складу са напред наведеним, сензорика и сигурносна прекидачка опрема мора бити у робусној изведби (алуминијум, керамика, Inox, AlSi):

1. Цевни сензори температуре (осим издувних гасова) – Глава сензора од алуминијума, тело и заштитна чаура од нерђајучег челика. 
2. Трансмитери притиска: Материјали у контакту са медијумима - керамика/Inox, радна температура амбијента и медијума од -15 до 80 °C.

За електричну инсталацију сензорике постављен је потпуно нов електрични развод. Траса овог електричног развода не сме бити на растојању мањем од 0,2m од електричног развода напојних каблова енергетских потрошача без обзира да ли се ради о паралелном вођењу или укрштању. 

СЕРВЕР РАЧУНАР – МЕНАЏМЕНТ СИСТЕМ

База података мора да има следеће карактеристике:
1. Интерфејс према протоколу PLC система,
2. Неограничен број инфотачака – архивирање ограничено величином хард диска,
3. Могућност груписања инфотачака према функцији и значају,
4. Могућност лаког администрирања,
5. Могућност повезивања више СЕРВЕР РАЧУНАРА и размена података између база TCP/IP протоколом,
6. Могућност повезивања више Client рачунара,
7. Могућност лаког извоза података у фајлове са ектензијама *.hls, *.csv...
8. Генерисање извештаја по жељи Инвеститора,
9. Постојање софтверских алата за визуелизацију (неограничен број слика, временских дијаграма и трендова) тренутних мерених вредности у бази података у складу са технолошком шемом постројења, као и контроле и регулације поставних вредности за регулаторе и извршне елементе (SCADA),
10. Постојање софтверских алата за упозоравање (визуелно на SCADA систему, е-маилом, СМС-ом) на појаву алармних стања у постројењу на основу тренутних вредности базе података, Менаџмент систем треба да подржава Windows платформе, 32-битне и 64-битне, Сервер или Десктоп изведбе.

ИНСТАЛАЦИЈА ТЕЛЕКОМУНИКАЦИЈА, РАЧУНАРСКЕ МРЕЖЕ И ВИДЕО НАДЗОРА

У Rack орман довести и инсталацију видео надзора, и сместити сву опрему потребну за рад исте.

СИСТЕМ ЗА ДОЈАВУ ПОЖАРА

За потребе колтарнице на био масу и котларнице на гас треба предвидети систем за аутоматску дојаву пожара.

Инсталацију система дојаве пожара чине:
· Централа за дојаву пожара;
· Аутоматски јављачи;
· Ручни јављачи;
· Алармне сирене.

Пројектом је неопходно третирати све наведено, а уговором се дефинише извођачка обавеза Јавног партнера и извођачка обавеза приватног партнера. 

6.1	ПРОЈЕКТОВАЊЕ, НАБАВКА, ИСПОРУКА, МОНТАЖА ОПРЕМЕ И ИЗГРАДЊА КОТЛАРНИЦЕ НА БИОМАСУ И ПРИРОДНИ ГАС (КОМПРИМОВАНИ ГАС) –котларница КЉУЧ

Основни подаци о систему грејања:

Табела 1: Основни подаци система грејања
	Поз.
	Опис
	Јединица
	Вредност

	1
	Мин. спољашња температура
	°C
	-17,5

	2
	Температура воде на излазу из котла при улазној температури од 70°С
	°C
	100

	3
	Температура сирове воде
	°C
	10



Квалитет котловске (циркулационе) воде мора бити у складу са стандардом SRPS EN 12953-10.



Захтеви за гарантоване параметре котла

Понуђач је уз понуду дужан да достави попуњен и оверен Образац гарантованих параметара котла из табеле. Гарантоване вредности доказују се испитивањем у свему према Изјави о прихватању услова испитивања у циљу доказивања гарантованих параметара.

Табела 2
	р. бр.
	Гарантовани параметри
	Јединица мере
	Захтевана вредност параметра

	1
	Топлотни капацитет котла 
	kW
	915

	2
	Степен корисности котла при 100% оптерећења
	%
	min 86




Топлотни капацитет котла и степен корисности дефинисани су у односу на референтно гориво (дрвну сечку), следећих карактеристика:

· Класа сечке А2 –све врстедрвета, али претежно буква, према стандарду SRPS EN ISO 17225-1:2015,
· Насипна густина BD200 према стандардуSRPS EN ISO 17828:2017
· Величина сечке P45S према стандардуSRPS EN ISO 17827-1:2017
· Садржај влаге М35 према стандарду SRPS EN ISO 18134-1:2017 и SRPS EN ISO 18134-2:2017
· Садржај пепела одА2.0 према стандарду SRPS EN ISO 17828:2017
· Референтна топлотна моћ: 3,11 kWh/kg за M35, односно 777 kWh/m3 за BD250.
Температура димних гасова мора бити таква да не дође до појаве кондензације у котловском постројењу.

Топлотни капацитет котла и степен корисности котла дефинисани су у односу на референтни температурски радни режим 100/70 °C, односно средњу температуру у котлу од 85 °C.

Понуђач у понуди треба да приложи тзв. „корекционе криве”, које показују како се топлотни капацитет и степен корисности котла мењају са садржајем влаге у гориву и са одступањем температурског радног режима од референтног.

Захтеви у погледу заштите животне средине

Понуђач ће у понуди навести гарантоване параметре из Обрасца гарантованих параметара. При томе, гарантовани параметри не смеју да пређу максималне вредности емисије (изражено у mg/m3 сувог гаса и сведено на 13% садржаја О2 на 0°C и 101,32 kPa) и нивое буке у складу са важећим прописима наведене у табели 3.

Табела 3.
	р.бр.
	Гарантовани параметри
	Јединица мере
	Максимална вредност параметра

	1
	Прашкасте материје
	[mg/Nm3]
	100

	2
	Ниво буке изван котларнице, на граници катастарске парцеле
	[dB(A)]
	50 



Емисија прашкастих материја мора бити у складу са Уредбом о граничним вредностима емисија загађујућих материја у ваздух из постројења за сагоревање („Сл. гласник РС“ број 6/2016 и 67/2021).

Пројекат треба да обухвати мере заштите од буке у животној средини у складу са Законом о заштити од буке у животној средини („Сл.гласник РС”, бр. 96/2021), Правилником о методама мерења буке, садржини и обиму извештаја о мерењу буке („Сл. гласник РС“, бр. 72/2010) и Уредби о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини („Сл. гласник РС“, бр. 75/2010).

Ниво буке не сме да премаши прописане граничне вредности индикатора буке за акустичку зону у којој се извор буке (котларница) налази. Ниво буке не сме да премаши граничне вредности наведене у табели 3.

Никакве механичке вибрације не смеју се преносити на зграду и систем цевовода. Котловско постројење и додатна опрема морају бити пројектовани сходно томе и монтирани, а ниво вибрација не сме прећи ниво А према SRPS ISO 10816-1/2013.

Законска регулатива

Израда пројектно-техничке документације и извођење радова који су описани у техничким захтевима ове конкурсне документације, морају се обављати у складу са домаћим и међународним позитивним правним прописима, укључујући, али не ограничавајући се на:

· Закон о планирању и изградњи („Службени гласник РС“, бр. 72/09, 81/09, 64/10 одлука УС, 24/11 и 121/12, 42/13–одлука УС, 50/2013–одлука УС, 98/2013–одлука УС, 132/14, 145/14, 83/18 и 31/19, 37/2019 и 09/2020 и 52/2021);
· Закон о процени утицаја на животну средину („Сл. гласник РС“, бр. 135/2004,36/2009);
· Закон о интегрисаном спречавању и контроли загађивања животне средине („Сл.гласник РС“, бр. 35/2004 и 25/2015);
· Закон о заштити природе („Сл. гласник РС", бр. 36/2009, 88/2010, 91/2010 - испр., 14/2016 и 95/2018 - др. закон  и 71/2021);
· Закон о управљању отпадом ("Сл. гласник РС", бр. 36/2009, 88/2010, 14/2016 и 95/2018 - др. закон);
· Закон о заштити ваздуха („Сл. гласник РС“, бр. 36/2009 и 10/2013 и 26/2021 и др. закон);
· Закон о водама („Сл. гласник РС“, бр. 30/2010, 93/2012 и 101/2016 и 95/2018 и др. закон);
· Закон о заштити од буке у животној средини („Сл.гласник РС”, бр. 36/2009, 88/2010);
· Закон о заштити од нејонизујућих зрачења („Сл. гласник РС“, бр. 36/2009);
· Закон о енергетици („Сл. гласник РС“, бр. 145/2014 и 95/2018 - др. закон, 40/2021);
· Закон о безбедности и здрављу на раду („Сл. гласник РС“, бр. 101/2005 и 91/2015 и 113/2017 – др. закон);
· Закон о заштити од пожара („Сл. гласник РС“, бр. 111/2009 и 20/2015, 87/2018 др. закон);
· Правилник о садржини, начину и поступку израде и начину вршења контроле техничке документације према класи и намени објеката („Сл. гласник РС“, бр. 73/2019)



[bookmark: page19]7. НАЧИН СПРОВОЂЕЊА КОНТРОЛЕ И ОБЕЗБЕЂИВАЊЕ ГАРАНЦИЈЕ КВАЛИТЕТА

Добављач уз своју понуду треба да достави техничку документацију и/или атесте и изјаве за котларницу, како би доказао да предмет понуде одговара захтевима конкурсне документације.

За укупно уграђену опрему и други уграђени материјал добављач мора да има сертификате квалитета и атесте који се захтевају по важећим прописима и мерама за објекте те врсте у складу са пројектном документацијом.

Достављени извештаји о квалитету уграђене опреме и другог уграђеног материјала морају бити издати од акредитоване лабораторије.

Уколико Наручилац утврди да уграђена опрема и употребљени материјал не одговара стандардима и техничким прописима, он га може одбити и забранити његову употребу. У случају спора меродаван је налаз овлашћене организације за контролу квалитета.

Добављач је дужан да о свом трошку обави одговарајућа испитивања опреме и другог материјала. Поред тога, он је одговоран уколико употреби материјал који не одговара квалитету.

Материјал и опрема коју понуђач набавља се достављају на градилиште, према динамици радова и шеми градилишта уз сагласност стручног надзора, јасно обележена и лако се идентификује. Такође, упутства за руковање и сигурносна упозорења ће бити приложени уз опрему.

Сви материјали и опрема који се користе морају да испуњавају следеће опште услове: усклађеност са захтевима пројекта, да су стандардизовани, оверени и одобрени, да имају уверење о квалитету, не смеју да имају грешке у производњи и оштећења услед транспорта, да имају упутства за монтажу, употребу и одржавање.

У случају да је због употребе неквалитетног материјала угрожена безбедност или функционалност објекта, Наручилац има право да тражи од добављача да уграђени материјал замени новим, одговарајућег квалитета, да поруши изведене радове и да их о свом трошку поново изведе у складу са техничком документацијом и уговорним одредбама. Уколико добављач у одређеном року то не учини, Наручилац има право да ангажује друго лице на терет добављача.

Контрола и обезбеђивање гаранције квалитета спроводе се преко стручног надзора који, у складу са законом, одређује Наручилац, који проверава и утврђује да ли су опрема и други материјали, као и пратећи радови, уграђени, односно изведени у складу са техничком документацијом и предвиђеном спецификацијом радова у погледу врсте, количине, квалитета и рока за њихову уградњу, односно за њихово извођење радова, о чему редовно извештава Наручиоца, у складу са уговором о вршењу стручног надзора и према законским прописима.

Након окончања свих предвиђених радова на уградњи опреме и других материјала и предвиђених грађевинских и грађевинско-занатских радова и уписом у Грађевински дневник, добављач је у обавези да обавести представника Наручиоца и стручни надзор, како би се потписао Записник о примопредаји радова.

Битни захтеви који нису укључени у важеће техничке норме и стандарде, а који се односе на заштиту животне средине, енергетску ефикасност, заштиту од пожара, други видови безбедности и друге околности од општег интереса, морају да се поштују приликом пројектовања, испоруке, уградње и извођења пратећих грађевинских и грађевинско занатских радова, у складу са прописима којима се уређују наведене области.

Праћење извршења уговора вршиће се и од стране лица одговорног код Наручиоца, које лице ће вршити праћење извршења уговора и координацију између Наручиоца и Добављача

ПРОИЗВОЂАЧИ ИМЕНОВАНИ У ПРЕДМЕРУ РАДОВА

Када се у техничким условима помиње име неког произвођача у вези са неким производом или материјалом, то је из разлога пружања примера са становишта захтеваног стандарда за тај производ или материјал. Произвођач који је на овај начин наведен у техничким условима неће се сматрати номинованим произвођачем. Понуђач може да предложи и прибави производ или материјал од другог произвођача, под условом да може да докаже да се ради о еквивалентном производу и материјалу.
 
Наручилац обавештава понуђача да је, свако навођење елемената попут робног знака, патента, типа или произвођача, у конкурсној документацији, праћено речима „или одговарајуће“. 

Појам „или одговарајуће“, за одређене ставке, наведене у Обрасцу о произвођачима материјала и опреме, понуђач доказује навођењем произвођача и модела који нуди и достављањем техничких листова свих добара, производа или материјала наведених у Обрасцу о произвођачима материјала и опреме. На сваком техничком листу понуђач мора уписати редни број позиције из предмера радова односно Обрасца. 

Образац о техничким карактеристикама опреме и произвођачима материјала и опреме чини обавезни део понуде и саставни је део уговора о извођењу радова.

У случају да се установи да техничка спецификација понуђеног добра, не одговара захтевима Наручиоца који су саставни део конкурсне документација и другим захтевима Наручиоца наведеним у конкурсној документацији, понуда Понуђача ће се одбити као неодговарајућа у складу са чланом 61. става 9. и 10. Закона о јавним набавкама (“Службени гласник РС“ бр. 91/2019).

У случају немогућности прибављања и уградње материјала и опреме према понуђеним моделима и произвођачима наведеним у Обрасцу о произвођачима материјала и опреме, понуђач је дужан да прибави документ од произвођача којим образлаже немогућност испоруке (престанак производње и слично), као и предлог за замену еквивалентне опреме коју доставља на сагласност Стручном надзору и Наручиоцу. 

